
Nr 21 din 16 martie 2026
REFERAT DE APROBARE
la proiectul de hotărâre privind aprobarea modificarii și completării organigramei și a statului de funcții pentru aparatul de specialitate al primarului comunei Șotrile
 Potrivit art. 136 alin. (1) din Ordonanța de Urgență a Guvernului nr. 57/2019 privind Codul administrativ, primarul propune spre aprobare consiliului local, în condițiile legii, organigrama, statul de funcții și numărul de personal al aparatului de specialitate şi serviciilor publice de interes local. 
Administraţia publică a comunei Șotrile se întemeiază pe principiile descentralizarii, autonomiei locale, deconcentrarii serviciilor publice, eligibilitatii autoritatilor administratiei publice locale, legalitatii si al consultarii cetatenilor in solutionarea problemelor de interes deosebit. Autorităţile administraţiei publice prin care se realizează autonomia locală la nivelul comunei sunt consiliul local al comunei Șotrile, ca autoritate deliberativă şi primarul comunei Șotile ca autoritate executivă, aleşi in conditiile legii. Consiliul local şi primarul funcţionează ca autorităţi ale administratiei publice locale şi rezolvă treburile publice din comuna, în condiţiile prevăzute de lege. 
Misiunea, scopurile și sarcinile autorității nu se realizează de la sine, ci sunt atinse cu ajutorul personalului ce formează aparatul de specialitate al primarului. Factorul uman determină eficiența funcționării oricărei structuri și capacitatea de a realiza, prin activitățile desfășurate, un impact real la nivel de comunitate. Prin urmare, aspectul cheie în strategia dezvoltării instituționale îl reprezintă organizarea și planificarea strategică a resurselor umane. 
		În momentul de față, organigrama și statul de funcții pentru aparatul de specialitate al primarului comunei Șotrile au fost aprobate prin Hotărârea Consiliului Local nr.6 din 26 februarie 2026 și reprezintă un număr de 23 posturi ( inclusiv poliție locală ).  
Având în vedere că urmare definitivării perioadei de stagiu și obținerea calificativului ”CORESPUNZĂTOR” la întocmirea raportului de evaluare a perioadei de stagiu de către doamna Alexandra-Iuliana DAN, referent de specialitate în cadrul Compartimentului financiar-contabil, impozite și taxe s-a emis Dispoziția primarului nr 21 din 10 martie 2026 privind numirea dnei Alexandra-Iuliana DAN, funcţionar public de execuţie definitiv, referent de specialitate, clasa II, gradul profesional asistent, prin transformarea postului se propune actualizarea statului de funcții incepând cu data de 16 martie 2026 .
Față de cele precizate, se impune modificarea funcției REFERENT  DE SPECIALITATE  din cadrul Compartimentului financiar-contabil, impozite și taxe din: referent de specialitate, grad profesional debutant în referent grad profesional asistent.
În  afara organigramei mai există 20 posturi contractuale de asistenți personali ai persoanelor cu handicap grav, din care sunt ocupate 18, precum și un post contractual de execuție de asistent medical comunitar în prezent ocupat.
Facem precizarea ca nu a fost operate nici un fel de modificări ale  compartimentelor de specialitate ale primarului, denumirea acestora se propune a fi următoarea:
Compartiment pentru monitorizarea procedurilor administrative și resurse umane
Compartimentului urbanism si amenajarea teritoriului, registru agricol, cadastru si nomenclatură stradala
Compartiment relatii publice, stare civila, registratura si arhiva
Compartiment asistenta sociala si autoritate tutelara
Compartiment achizitii publice
Compartiment financiar-contabil, impozite și taxe
Compartiment politie locala
Compartiment cultura
Compartiment administrativ deservire
În ceea ce privește funcțiile publice, ca urmare a apariției Codului administrativ, nu mai este prealabil și obligatoriu avizul ANFP, dar trebuie să ținem cont de recomandările acestei instituții în conformitate cu prevederile art. 401 alin. (1) lit. d) și e) din OUG 57/2019 care prevăd: "d) realizează evidenţa şi managementul funcţiei publice şi ale funcţionarilor publici; e) monitorizează şi controlează modul de aplicare a legislaţiei privind funcţia publică, funcţionarii publici, precum şi respectarea aplicării normelor de conduită în cadrul autorităţilor şi instituţiilor publice”.
Faţă de cele expuse mai sus,  în temeiul prerogativelor conferite de prevederile art 136 alin (1) si alin (8) lit a) din Ordonanta de  Urgență a Guvernului  nr. 57/2019 privind  Codul administrativ, propun spre avizare, dezbatere  si aprobare  prezentul proiect de hotarare.
PRIMAR,
 …………………………….………
Elena-Irina  DAVIDESCU

